Kilusang Kasarinlan ng Hong Kong

Ang Kilusang Kasarinlan ng Hong Kong () ay isang kilusang naglalayong maging isang estadong soberano ang Hong Kong. Kasunod ng paglipat ng soberaniya ng Hong Kong sa Pangmadlang Republika ng Tsina, marami sa mga taga Hong Kong ang nagpahayag ng kanilang pagkabahala at mga huna-huna ukol sa pamumuno ng Partidong Komunista ng Tsina tungkol sa mga suliraning mayroong kaugnayan sa katarungan, kalayaan, demokratikong pag-unlad, at maging ang matiwasay na paglago ng ekonomiyang pagkapaligiran matapos maging Espesyal na Administratibong Rehiyon ng Pangmadlang Republika ng Tsina. Nais din ng iba sa kanila na maging soberanong lungsod-estado ang Hong Kong katulad ng Singgapur, na dati ring koronang kolonyal ng Imperyong Britaniko. Ayon sa engkwesta (poll) ng HKPOP noong 2007, 25% sa mga taga Hong Kong ang mga namili ng nagsasariling Hong Kong sa halip na pamunuan ng Pangmadlang Republika ng Tsina, isang pagtaas mula sa 22% noong 2005, habang ang 64.7% ng mga nakapanayam ay salungat sa pagsasarili. 33% ng mga nakapanayam ang nagsabi na pipiliin nila ang kasarinlan kung patuloy pa ring mamumuno ang partidong komunista ng Tsina sa taóng 2047, kapag natapos na ang Pinagsamang Deklarasyong Sino-Britaniko, ngunit pinahayag na pipiliin nilang maging bahagi ng bansa kung ang Komunistang Partido ay magkakaroon ng reporma para sa buong demokrasya na may panglahatang suprahiyo (paghahalal).

Sanggunian

Associated Press, 15 November 2004 
Associated Press, 16 November 2004

Kawing panlabas
 Hong Konger Front

Politika ng Hong Kong
Hong Kong